b'\n_START_ARTICLE_\nTveitsund bru\n_START_PARAGRAPH_\nTveitsund bru er en del av riksvei 41, og ligger midt i tettstedet Treungen i Nissedal kommune i Telemark. Brua ble bygd i 1918 og fredet som kulturminne i 1999. _NEWLINE_Brua er 62,1 meter lang og er landets nest lengste steinhvelvbru med et spenn p\xc3\xa5 51 meter. Brua har en bredde p\xc3\xa5 5 meter, og kj\xc3\xb8rebanen er 4 meter. Brua karakteriseres som et stykke ingeni\xc3\xb8rkunst av h\xc3\xb8y klasse. Bruspennet er strukket til yttergrensen av det som er teknisk mulig. Brua er fredet for \xc3\xa5 v\xc3\xa6re et synlig minne om utviklingen av kommunikasjon og veibygging, heter det i omtalen av dette kulturminnet p\xc3\xa5 Riksantikvarens hjemmeside.'